До

Министер за здравство Доц. Др Венко Филипче

Комитет за имунизација

Управа за електронско здравство Мој термин

Лекарска комора на Северна Македонија

ФЗОРСМ

**Предмет -Предлози за организација на вакцинација против Ковид 19**

Почитувани

Со цел успешно организирање на вакцинација на населението против Ковид 19 и навремено подготвување и информирање на матичните лекари и останатите здравствени работници, Ви ги доставуваме следниве предлози:

1. **Протокол за имунизација** – потребно е да се достави до сите матичните лекари и лекари специјалисти преку Мој термин
2. **Едукација на матичните лекари** -Матичниот лекар е првиот контакт со пациентот, ја знае неговата здравствената состојба , токму поради тоа, навремено и точно информирање на пациентот во врска со вакцинацијатаќе допринесе до потикнување на населението за вакцинација.
3. **Едукација на специјалисти** од секундарно, терциерно здравство – потребен е унифициран став на здравствените работници од сите нивоа на здравтвена заштита, информирањето на пациентите во врска со вакцинацијата против Ковид 19 треба да биде исто независно дали е од страна на матичен лекар , или лекар од секундарно односно терциерно здравство.
4. Вакцинацијата треба да се одвива врз основа на **територијална распределба** – регионално.
5. Распоред за **вакцинација на приоритетни групи** на лица кои треба да се вакцинираат - Здравствени работници, стари лица, хронично болни и други групи
6. **Доставување на листа на пациенти до матичните лекари** согласно распоред за вакцинација на приоритетни групи - 2 месеца однапред. Листите да бидат подготвени од страна на Мој термин.
7. **Анкетирање на пациенти од страна на матичен лекар** согласно листа која е претходно доставена, пациентот кој сака да се вакцинира, да се евидентира во електронска форма со ажурирани податоци – телефонски број, адреса на живеење и пункт во кој ќе се вакцинира. Истото ќе служи како основа за закажување преку електронскиот систем на Мој термин .
8. **Закажување на вакцинација**

а. Од страна на пациентот со телефонско јавување да се искористат Call центри за Ковид

б. Од страна на Управа за елекстронско здравство Мој термин согласно податоци за пациенти кои ќе бидат внесени во електронскиот систем од страна на матичен лекар

в. Доколку закажувањето за вакцинацијата е преку матичните лекари да има можност при анкетирање на пациентите веднаш да се закаже и да се изготви упат преку мој термин (за да не се повторува активноста), а пациентите врз основа на тоа да се повикуваат тогаш кога ќе се реализира имунизацијата.

1. Медиумска кампања за информирање на населението за текот на вакцинација против Ковид 19

Здружение на лекари по општа семејна медицина

ЗЛОМ СМ

18.01.2021

Скопје